Imperio de Thessalonica

Le Imperio de Thessalonica es un termino historiographic usate per alcun eruditos moderne pro referer se al stato grec de breve durantia centrate in le citate de Thessalonica inter 1224 e 1246 (sensu stricto usque 1242) e governate per le dynastia Komnenodoukas del Despotato de Epiro. Al momento de su stabilimento durante le lucta pro Constantinopole, le Imperio de Thessalonica, sub le capace Theodore Komnenos Doukas, rivalisava con le Imperio de Nicea e le Secunde Imperio Bulgar como le stato le plus forte in le region, e aspirava a capturar Constantinopole, poner un fin al Imperio Latin, e restaurar le Imperio Byzantin que habeva essite extinguite in 1204.